MUNICIPIUL CRAIOVA
CONSILIUL LOCAL AL MUNICIPIULUI CRAIOVA

HOTĂRÂRE NR. 218
Consiliul Local al municipiului Craiova, întrunit în şedinţa ordinară din 24.06.2010; 

     Având în vedere raportul nr.87550/2010 întocmit de Direcţia Juridică Asistenţă de Specialitate şi Contencios Administrativ prin care se propune prelungirea duratei parteneriatului de colaborare dintre municipiul Craiova, prin Consiliul Local al Municipiului Craiova şi Baroul Dolj, în vederea informării locuitorilor municipiului Craiova în privinţa asistenţei judiciare de care pot beneficia şi rapoartele comisiilor de specialitate ale Consiliului Local al Municipiului Craiova nr.96, 98, 99, 100/2010;

          În conformitate cu prevederile Ordonanţei de Urgenţă a Guvernului nr.51/2008 privind ajutorul public judiciar în materie civilă, aprobată, modificată şi completată prin Legea nr.193/2008, Legii nr.17/2000 privind asistenţa socială a persoanelor vârstnice, modificată şi completată prin Legea nr.270/2008 şi Legii nr.51/1995, republicată, privind organizarea şi exercitarea profesiei de avocat;
      În temeiul art.36, alin.2, lit.e coroborat cu alin.7, lit.a, art.45, alin.2, lit.f şi art.61, alin.2 din Legea nr.215/2001, republicată, privind administraţia publică locală, republicată;

HOTĂRĂŞTE:

      Art.1.Se aprobă prelungirea duratei parteneriatului de colaborare dintre municipiul Craiova, prin Consiliul Local al Municipiului Craiova şi Baroul Dolj, având ca obiect informarea locuitorilor municipiului Craiova în privinţa asistenţei judiciare de care pot beneficia, de la 3 luni la 6 luni.
      Art.2.Se împuterniceşte Primarul Municipiului Craiova să semneze actul adiţional de modificare a parteneriatului de colaborare prevăzut la art.1.
      Art.3.Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.547/2009.

        Art.4.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Juridică Asistenţă de Specialitate şi Contencios Administrativ şi Baroul Dolj vor aduce la îndeplinire prevederile prezentei hotărâri.

